open-index/open-wikipedia-markdown huggingface dataset:
জ্যোতি মীনা

**জ্যোতি মীনা** একজন ভারতীয় অভিনেত্রী যিনি মূলত তামিল ছবিতে অভিনয় করেছেন। *উল্লাথাই আলিথা* এবং *আজাগানা নাটকাল* -এ তার প্রদর্শিত আইটেম নম্বর এবং সহায়ক ভূমিকার জন্য তিনি সবচেয়ে বেশি স্মরণীয়।

## ব্যক্তিগত জীবন
জ্যোতি মীনার জন্ম ভারতের তামিলনাড়ুর চেন্নাইতে । তিনি অভিনেত্রী জ্যোতি লক্ষ্মীর কন্যা এবং তার বাবা একজন ক্যামেরাম্যান(আলোকচিত্রশিল্পী) ছিলেন।  তার মা ২০১৬ সালের ৮ আগস্ট তারিখে চেন্নাইতে তার বাসভবনে রক্তের ক্যান্সারের কারণে মারা যান। 

## কর্মজীবন
আর. শরৎকুমারের তামিল ভাষার চলচ্চিত্র, *রাগাসিয়া পুলিশ*  -এ মীনা প্রথম  অভিনয় করার সুযোগ পান। তিনি *উল্লাথাই আলিথা, আজাগানা নাটকাল* এবং *গোপালা গোপালা*  চলচ্চিত্রে সহায়ক ভূমিকায় অভিনয় করেছিলেন। তিনি বিভিন্ন চলচ্চিত্রে বিজয়, অজিত কুমার, প্রভু এবং আর. শরৎকুমার প্রমুখ অভিনেতাদের সাথে বিভিন্ন বিনোদনমূলক গানের দৃশ্যে উপস্থিত ছিলেন। বিয়ের পর তিনি অভিনয় থেকে অবসর নেন। ২০১৭ সালের অক্টোবরে, মীনা তার একটি সাক্ষাৎকারে বলেছিলেন যে, যদি তিনি তার মনোমত একটি ভালো চরিত্রের খুঁজে পান তবে পুনরায় তিনি অভিনয় জগতে ফিরে আসতে ইচ্ছুক। 

জ্যোতি মীনা ১৯৯৫ থেকে ২০০১ সাল পর্যন্ত বিভিন্ন ভাষার চলচ্চিত্রে অভিনয় করেছেন। ১৯৯৫ সালে তিনি তামিল ভাষার *তিরুমূর্তি*, *বিষ্ণু*, *মি. মাদ্রাস*, *রহস্য পুলিশ*, এবং *মামান মাগল* চলচ্চিত্রে অভিনয় করেন। ১৯৯৬ সালে তিনি *পরম্বরাই* চলচ্চিত্রে মাঙ্গাম্মা চরিত্রে এবং *উল্লাথাই আল্লিথা* চলচ্চিত্রে মীনা চরিত্রে অভিনয় করেন। এছাড়া, তিনি *বিশ্বনাথ*, *মি. রোমিও*, *অরুভা ভেলু* (পোন্নি চরিত্রে), *গোপালা গোপালা* (আন্নাকিলি চরিত্রে), *নেতাজি*, *মানবমিগু মানবন* (জয়লক্ষ্মী চরিত্রে) এবং *পুধু নিলাভু* চলচ্চিত্রে কাজ করেন। সেই একই বছর মীনা তেলুগু ভাষার *ফ্যামিলি* চলচ্চিত্রে আইটেম ডান্সার হিসেবে এবং কন্নড় ভাষার *সিমহাদা মারি* চলচ্চিত্রে বিভিন্ন বিনোদনমূলক গানের দৃশ্যে উপস্থিত ছিলেন।

১৯৯৭ সালে মীনা তামিল ভাষার বিভিন্ন চলচ্চিত্রে অভিনয় করেন যাদের মধ্যে উল্লেখযোগ্য *ভাইমায়ে ভেল্লুম*, *সম্রাট*, *নাট্টুপুরা নায়াগান* (ভল্লি চরিত্রে), *নল্লা মনসুক্কারান* (জ্যোতি চরিত্রে), *আহা এন্না পরুথাম*, *নেসাম*, এবং *পুধায়াল* । একই বছরে তিনি মালয়ালম ভাষার *মাসমারাম*  নামক চলচ্চিত্রে জেনি চরিত্রে অভিনয় করেন।

১৯৯৮ সালে তিনি কন্নড় ভাষার চলচ্চিত্র  *কিং*  এবং ২০০০ সালে তেলুগু ভাষার চলচ্চিত্র *প্রিয়ম*  -এ কাজ করেন। ২০০১ সালে জ্যোতি মালয়ালম ভাষার *লেডিস অ্যান্ড জেন্টলম্যান* এবং তামিল ভাষার *আজহাগানা নাটকাল* চলচ্চিত্রে (আশা চরিত্রে) অভিনয় করেন।

## চলচ্চিত্র তালিকা

## তথ্যসূত্র

বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিয়াঙ্কা ক্রোনলফ

**বিয়াঙ্কা অ্যালিসিয়া ক্রোনলফ** (জন্ম: ৩০ মার্চ ১৯৮৫) একজন সুইডিশ অভিনেত্রী, কৌতুকাভিনেতা এবং চিত্রনাট্যকার।

## জীবন
বিয়াঙ্কা স্টকহোমে জন্মগ্রহণ করেছেন ।  বিয়াঙ্কা একইসাথে সুইডিশ এবং ফিনিশীয় জনগোষ্ঠীর অন্তর্গত।  তার বাবা-মা ফিনল্যান্ডের *ভাসা* অঞ্চলের অধিবাসী। তার বাবা সুইডিশভাষী ফিনিশীয়, মা ফিনিশীয় এবং মাতামহী স্কটিশ। তার মাতামহের বংশধারা অনুসারে তারা আফ্রো-ত্রিনিদাদিয়ান জনগোষ্ঠীর বংশধর । 

ক্রোনলফ সিডেনের নিনাশামন অঞ্চলে বড় হয়ে ওঠেন। তিনি স্টকহোমের একটি প্রতিষ্ঠানে পড়াশোনা করেন এবং ২০০৭ থেকে ২০১১ সালের মধ্যে গোথেনবার্গ বিশ্ববিদ্যালয়ে উচ্চশিক্ষা লাভ করেন। তিনি চিত্রকর হিসেবে কাজ করেছেন। ক্রোনলোফ  তার ব্যঙ্গাত্মক রসবোধ এবং নারীবাদের জন্য পরিচিত।

২০১২ সালে, তিনি তার ইউটিউব ভিডিও প্রকাশ করে গনমাধ্যমের দর্শকদের মনোযোগ আকর্ষণ করেছিলেন। তিনি তার ভিডিওতে বর্ণবাদ এবং লিঙ্গবৈষম্যের বিষয়গুলি তুলে ধরেছিলেন। গোথেনবার্গে পড়াশোনার সময় ক্রোনলফ আরও দুই সহপাঠীর সাথে নারীবাদী নাট্যদল *গ্রুপেন* -এর প্রতিষ্ঠা করেন।

২০১৩ সালে, বিয়াঙ্কা ক্রোনলফ সুইডেনের রেডিও ও সুইডেনের টেলিভিশনের দাতব্য অনুষ্ঠান *মুসিকহ্যালপেন*-এর জন্য ভ্রমণকারী প্রতিবেদক হিসেবে কাজ করেন।  তিনি বাংলাদেশ সফর করেন এবং সেখানকার নারীদের পরিস্থিতি নিয়ে প্রতিবেদন প্রস্তুত করেন। ২০১৪ সালে, তার সঞ্চালিত কৌতুকমূলক অনুষ্ঠান *ফুল পাত্তে* স্থানীয় টিভি চ্যানেলে প্রথম প্রচারিত হয়, যেখানে তার বোন টিফনি ক্রোনলফও অংশ নেন।

*নোজেসগাইডেন* পত্রিকা ক্রোনলফ এবং তার বোন টিফনিকে *দেশের দুই বৃহত্তম নারীবাদী আদর্শ*  হিসেবে চিহ্নিত করেছে।  ২০১৪ সালে, ক্রোনলফ টিভি থ্রী -চ্যানেলের কৌতুক অনুষ্ঠান *হার্ডভিনক্ল্যাটে* অংশগ্রহণ করেছিলেন।

২০১৪ এবং ২০১৫ সালে, তিনি দুটি ছবিতে মুখ্য ভূমিকায় অভিনয় করেছিলেন, যাদের মধ্যে একটি সুইডিশ চলচ্চিত্র *আন্ডারডগ* (চলচ্চিত্রের সুইডিশ শিরোনাম ছিল  *সভেনস্কজাভেল* ) এবং অপরটি নরওয়েজিয়ান চলচ্চিত্র *ভার্ডেন ভেন্টার* ।  তিনি গথেনবার্গের *স্টোরা* নাট্যমঞ্চে অনুষ্ঠিত *গ্রুপেন ওচ হেররার্না* নামক নাটকের জনপ্রিয় অভিনেত্রী ছিলেন।

ক্রোনলফ ২০১৪ সালের লেস আর্কস চলচ্চিত্র উতসবে *আন্ডারডগ*  ছবিতে তার অভিনয়ের জন্য সেরা অভিনেত্রীর পুরস্কার জিতেছিলেন।

## তথ্যসূত্র

বিষয়শ্রেণী:সুয়েডীয় টেলিভিশন অভিনেত্রী
বিষয়শ্রেণী:সুয়েডীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:সুয়েডীয় কৌতুকাভিনেত্রী
বিষয়শ্রেণী:সুয়েডীয় মঞ্চ অভিনেত্রী
সেন্ট জোসেফের মঠ, বিকর্ণকাট্টে

**সেন্ট জোসেফের মঠ**  হল ভারতের মাঙ্গলুরুতে অবস্থিত একটি সন্ন্যাসীদের আচার অনুষ্ঠানের বাড়ী, যা বেলজীয় কারমেলাইট ১৯৪৭ সালে কারমেল পাহাড় এলাকায় প্রতিষ্ঠা করেছিলেন, যদিও কারমেলাইট সম্প্রদায় ১৭ শতকের শেষের দিক থেকে এই অঞ্চলে সেবা করে আসছে। প্রাঙ্গণে অবস্থিত **শিশু যীশুর গির্জা**, শিশু যীশুর উদ্দেশ্যে নিবেদিত একটি রোমান ক্যাথলিক মন্দির, যা প্রতীকী শৈলীতে নির্মিত, যার বুনিয়াদটি ঈশ্বরের হাতের তালুর প্রতিনিধিত্বকারী পাঁচটি স্তম্ভ দ্বারা বেষ্টিত।  প্রতি বছর ১৫ জানুয়ারী এই উৎসব পালিত হয়। 

## তথ্যসূত্র

বিষয়শ্রেণী:ভারতের খ্রিস্টান মঠ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের রোমান ক্যাথলিক মঠ
বিষয়শ্রেণী:ভারতের রোমান ক্যাথলিক গির্জা
গ্যাবনে ইসলাম

থাম্ব|গ্যাবনের পোর্ট-জেন্টিলে মসজিদ
গ্যাবন একটি খ্রিস্টান সংখ্যাগরিষ্ঠ জাতি। ২০২০ সালের পরিসংখ্যান অনুসারে, জনসংখ্যার প্রায় দশ শতাংশ মুসলিম। তাদের প্রায় সকলেই সুন্নি ইসলাম ধর্মের অনুসারী। দেশের সংবিধানের ধর্মনিরপেক্ষ প্রকৃতির কারণে, মুসলমানরা দেশে ধর্মান্তরিত হতে এবং উপাসনালয় নির্মাণ করতে পারে।

## ইতিহাস
১৯শ এবং ২০শ শতাব্দীতে ফরাসিদের প্রেরিত হাউসা বণিক এবং মুসলিম সেনেগালিজ সৈন্যদের উপস্থিতির কারণে গ্যাবনে ইসলাম প্রথম আগমন করে। সেখানে ফরাসি ঔপনিবেশিক সরকার গ্যাবনে দুই বিশিষ্ট মুসলিম, আমাদু বাম্বা এবং সামোরি টুরেকে নির্বাসিত করেছিল। তবে, ১৯৭০ এবং ১৯৮০ এর দশকের আগে ইসলাম সক্রিয়ভাবে ছড়িয়ে পড়েনি। গ্যাবোনীয় রাষ্ট্রপতি ওমর বোঙ্গোর ইসলাম গ্রহণের ফলে ধর্মটি জনপ্রিয় হয়ে ওঠে। অন্যান্য উল্লেখযোগ্য গ্যাবনীয় ব্যক্তিত্বরাও ইসলাম গ্রহণ করেন। এর ফলে গ্যাবনে ইসলাম একটি গুরুত্বপূর্ণ ধর্মে পরিণত হয়।

গ্যাবনের বেশিরভাগ মুসলিম স্থানীয় গ্যাবনীয়। তবে  উল্লেখযোগ্য সংখ্যাক সংখ্যালঘু পশ্চিম আফ্রিকা থেকে এসেছে। ২০১৭ সালের হিসাব অনুযায়ী গ্যাবন জুড়ে ২৪টি মসজিদ পাওয়া গেছে। বৃহত্তম মসজিদগুলি লিব্রেভিল, পোর্ট-জেন্টিল, ফ্রান্সভিল এবং ওয়েমে অবস্থিত।

## সংক্ষিপ্ত বিবরণ
গ্যাবনে ইসলামিক, ক্যাথলিক ও প্রোটেস্ট্যান্ট ধর্মীয় গোষ্ঠীগুলো তাদের নিজস্ব প্রাথমিক ও মাধ্যমিক বিদ্যালয় পরিচালনা করে।

এসব বিদ্যালয় গ্যাবনের শিক্ষা মন্ত্রণালয়ের সাথে নিবন্ধিত থাকতে হয়। যাতে তারা সরকারি বিদ্যালয়ের মতো মান বজায় রাখতে পারে। তবে সরকার ধর্মীয় বা বেসরকারি বিদ্যালয়গুলোকে কোনো আর্থিক অনুদান প্রদান করে না।

গ্যাবোনীয় সরকার কিছু খ্রিস্টান এবং মুসলিম পবিত্র দিনকে জাতীয় ছুটির দিন হিসেবে উদযাপন করে। এর মধ্যে রয়েছে ইস্টার রবিবার এবং সোমবার, স্বর্গারোহণ দিবস, অনুমান দিবস, অল সেন্টস ডে, বড়দিন, ঈদ আল-কেবির এবং ঈদ আল-ফিতর।

সরকারি টেলিভিশন স্টেশন ক্যাথলিক চার্চ, কিছু প্রোটেস্ট্যান্ট সম্প্রদায় এবং ইসলামী মসজিদগুলোকে বিনামূল্যে সম্প্রচারের সময় দেয়। কিছু প্রোটেস্ট্যান্ট সম্প্রদায়ের অভিযোগ, সরকারি টেলিভিশন সংখ্যালঘু ধর্মীয় গোষ্ঠীগুলোকে এই সুবিধা দেয় না। অতীতে প্রোটেস্ট্যান্টরা দাবি করেছে যে সশস্ত্র বাহিনী নিয়োগ ও পদোন্নতিতে ক্যাথলিক ও মুসলিমদের পক্ষপাত করে।

১৯৭৩ সাল থেকে গ্যাবনের রাষ্ট্রপতিত্ব মুসলমানদের হাতেই রয়েছে। রাজনৈতিকভাবে শক্তিশালী ওমর বঙ্গো ১৯৭৩ সালে ইসলাম ধর্ম গ্রহণ করেন এবং তার নাম আলবার্ট-বার্নার্ড বঙ্গো থেকে পরিবর্তন করে ওমর বংগো করেন। ওমর বঙ্গোর মৃত্যুর পর তার ছেলে আলী বঙ্গো ওন্দিম্বা রাষ্ট্রপতি পদে আরোহণ করেন।  তিনি নিজেও একজন মুসলিম। গ্যাবন ইসলামিক সহযোগিতা সংস্থার সদস্য। ১৯৭৪ সালে ওমর বঙ্গোর নেতৃত্বে গ্যাবন এ সংস্থায় যোগদান করে।

২০০৪ সালে গ্যাবনের রাজধানী লিব্রেভিলে 'একটি সমৃদ্ধ ও সহনশীল ইসলামের স্বার্থে ঐক্যবদ্ধ' এই প্রতিপাদ্য নিয়ে প্রথম জাতীয় সম্মেলন অনুষ্ঠিত হয়। এই সম্মেলনের সময় গ্যাবনের ৩৪টি ইসলামিক সংগঠনের প্রধানগণ একটি চুক্তি স্বাক্ষর করেন। চুক্তির মাধ্যমে তারা সমন্বিত ইসলামী কর্মকাণ্ড পরিচালনার পরিকল্পনা গ্রহণ করেন।

## উল্লেখযোগ্য মুসলিম

* আলি বঙ্গো ওন্ডিম্বা
* এডিথ লুসি বঙ্গো
* ওমর বঙ্গো

## তথ্যসূত্র

বিষয়শ্রেণী:গ্যাবনে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:আফ্রিকায় ইসলাম
পেরুতে ইসলাম

**পেরুর ইসলাম** ধর্মের পরিসংখ্যান অনুসারে, মোট মুসলিম জনসংখ্যা ৫,০০০। এর মধ্যে বেশিরভাগ মুসলিম রাজধানী লিমায়  বসবাস করে। এটি মোট ৩২,৫৫,০০০ জনসংখ্যার ০.০১৫%।

ইসলাম স্প্যানিশ মুরদের মাধ্যমে পেরুতে প্রবেশ করেছিল। যদিও আজকের জনসংখ্যার বেশিরভাগ সিরিয়ান, লেবানিজ, ফিলিস্তিনি এবং মরক্কোর বংশোদ্ভূত।

## ইতিহাস
১৫৬০ সালে, পেরুর স্প্যানিশ শাসকরা " গুয়াদালাজারার মুর " হিসেবে পরিচিত লোপে দে লা পেনাকে কোস্কোতে " ইসলাম পালন ও প্রচার" করার অপরাধে যাবজ্জীবন কারাদণ্ড দেন। একই সাথে পুরো কারাবাসের সময় গলায় সানবেনিটো পরতে বাধ্য করেন। অন্যান্য সূত্রে তার নাম আলভারো গঞ্জালেজ বলে জানা গেছে।

তার সহযোগী, এক স্প্যানিশ ও আফ্রিকান নারীর সন্তান লুইস সোলানো ইসলাম প্রচারের জন্য অভিযুক্ত হন এবং তাকে মৃত্যুদণ্ড দেওয়া হয়।

স্প্যানিশ আধিপত্যে নিপীড়ন বৃদ্ধি পাওয়ার সাথে সাথে মুসলমানরা তাদের  নিজেদের ধর্মের পরিচয় দেওয়া বন্ধ করে দেয়। তারা নামমাত্র খ্রিস্টান ধর্ম গ্রহণ করে। সময়ের সাথে ইসলাম পেরু থেকে সম্পূর্ণরূপে বিলুপ্ত হয়ে যায়।

১৯১১ সালে, কাস্কোতে অবস্থিত একজন ব্রিটিশ ধর্মপ্রচারক স্টুয়ার্ট ম্যাকনায়ারন লিখেছিলেন, "আফ্রিকায় মুসলমানদের অগ্রযাত্রার প্রেক্ষাপটে ঈশ্বর এই ভূমি দখল করার জন্য তাঁর গির্জাকে আহ্বান করছেন। মোহাম্মদবাদের প্রেরিতরা এই মহাদেশকে আরও গভীর অন্ধকারে আচ্ছন্ন করার আগে আমাদের অবশ্যই আলো পৌঁছে দিতে হবে"।

১৯৪০-এর দশকে ফিলিস্তিনি ও লেবানিজ মুসলিমরা আরব-ইসরায়েলি যুদ্ধের সময় পেরুতে আশ্রয় নিলে ইসলাম আবার দেশটিতে ফিরে আসে।

১৯৭৪ সালে, ন্যাশন অফ ইসলাম তাদের বেলিজ-ভিত্তিক সহযোগী সংস্থার মাধ্যমে পেরু থেকে প্যাসিফিক হুইটিং মাছ আমদানি করে যুক্তরাষ্ট্রে সরবরাহ শুরু করে। এটি মূলত সাধারণ মাছের বাজারের বিকল্প হিসেবে মুসলিম সম্প্রদায়ের জন্য একটি ইসলামিক পণ্য হিসেবে বিক্রি করা হতো।

লুই কাস্ত্রো নামে একজন পেরুভিয়ান ইসলাম ধর্ম গ্রহণ করেন।  পরে ১৯৮০-এর দশকে তিনি মদীনার ইসলামী বিশ্ববিদ্যালয়ে পড়াশোনা করেন। ১৯৯৩ সালে মুসলিম সম্প্রদায় রাজধানীর জেসুস মারিয়া জেলায় একটি মসজিদ খুলেছিল। কিন্তু আর্থিক সমস্যার কারণে পরে এটি বন্ধ করে দেওয়া হয়েছিল। 

পরবর্তীতে ভিলা এল সালভাদর জেলায় আরেকটি মসজিদ চালু করা হলেও একই সমস্যার কারণে সেটিও বন্ধ হয়ে যায়।

### বর্তমান ইতিহাস

পেরুতে কয়েকটি ইসলামী সংগঠন রয়েছে, যেমন আসোসিয়াসিওন ইসলামিকা দেল পেরু, নকশবন্দি হক্কানি তরিকার মুসুলমানেস পেরুয়ানোস এবং লিমার আসোসিয়াসিওন ইসলাম পেরু।

২০০৭ সালে, কিছু প্রতিবেদনে জঙ্গি গোষ্ঠীগুলোর সাথে সম্পর্কিত ব্যক্তিরা পেরু হয়ে যুক্তরাষ্ট্রে প্রবেশের ব্যবস্থা করছে বলে অভিযোগ করা হয়। তবে এসব অভিযোগের কোনও প্রমাণ পাওয়া যায়নি।

২০১১ সালের জানুয়ারিতে পেরু অন্যান্য ল্যাটিন আমেরিকার দেশগুলির সাথে যোগ দিয়ে ফিলিস্তিন রাষ্ট্রকে একটি বৈধ রাষ্ট্র হিসেবে স্বীকৃতি দেয়। এই দশকে বাংলাদেশ এবং অন্যান্য এশীয় দেশ থেকে পেরুতে মুসলমানদের আগমন শুরু হয়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2021)">তথ্যসূত্র প্রয়োজন</span>]]* &#x5D;

২০১৬ সালে লেবাননের গোষ্ঠী হিজবুল্লাহ অপুরিমাক এলাকায় একটি স্থানীয় শাখা তৈরি করার ঘোষণা দেয়।

## আরও দেখুন

* দক্ষিণ আমেরিকায় ইসলাম
* পেরু আরব
* লিমার মসজিদ
* ল্যাটিন মুসলিম
* পেরুতে ধর্ম

## তথ্যসূত্র


## বহিঃসংযোগ
 

* পেরুতে ইসলাম সম্পর্কে তথ্য  (স্প্যানিশ)

বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ আমেরিকায় ইসলাম
বিষয়শ্রেণী:পেরুতে ইসলাম
মালয়েশিয়া অলিম্পিক কাউন্সিল

**মালয়েশিয়া অলিম্পিক কাউন্সিল** (; এছাড়াও সংক্ষেপে আইওসি কোড **এমএএস** দ্বারা পরিচিত) হলো মালয়েশিয়ার জাতীয় অলিম্পিক কমিটি। এই সংস্থাটির ১৯৫৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মালয়েশিয়ার কুয়ালালামপুরে অবস্থিত।

বর্তমানে মালয়েশিয়া অলিম্পিক কাউন্সিলের সভাপতির দায়িত্ব পালন করছেন মুহাম্মদ নুর্জা জাকারিয়া, যিনি ২০১৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদ নাজিফুদ্দিন।

## ইতিহাস
১৯৫৩ সালে মালয়েশিয়ার বহু-ক্রীড়ার সর্বোচ্চ সংস্থা হিসেবে মালয়েশিয়া অলিম্পিক কাউন্সিল প্রতিষ্ঠিত হয়েছে।

প্রতিষ্ঠার প্রায় এগারো বছর পর মালয়েশিয়া ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে মালয়েশিয়া

## তথ্যসূত্র

## বহিঃসংযোগ
*  
* এএনওসিতে মালয়েশিয়া অলিম্পিক কাউন্সিল 
* অলিম্পিডিয়ায় মালয়েশিয়া অলিম্পিক কাউন্সিল 
* অলিম্পিক.কমে মালয়েশিয়া অলিম্পিক কাউন্সিল  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মালয়েশিয়া
বিষয়শ্রেণী:মালয়েশিয়ার ক্রীড়া পরিচালনা পরিষদ
বিষয়শ্রেণী:১৯৫৩-এ মালয়েশিয়ায় প্রতিষ্ঠিত
বিষয়শ্রেণী:১৯৫৩-এ প্রতিষ্ঠিত ক্রীড়া সংস্থা
নাউরুতে ধর্ম

খ্রিস্টধর্ম হল নাউরুতে বৃহত্তম ধর্ম এবং সেখানে নাউরু কংগ্রিগেশনাল চার্চ হলো বৃহত্তম সম্প্রদায়, যা ২০১১ সালের আদমশুমারি অনুসারে জনসংখ্যার ৩৫.৭১ শতাংশকে অন্তর্ভুক্ত করে। ধর্মীয় স্বাধীনতা একটি সাংবিধানিক অধিকার এবং দেশের আইন ও সমাজ কোনো উল্লেখযোগ্য লঙ্ঘন ছাড়াই এই অধিকারকে সমর্থন করে।

## জনসংখ্যা
২০১১ সালের আদমশুমারি অনুসারে, নাউরুর মোট জনসংখ্যার ৯৫% খ্রিস্টান ছিল এবং এর মধ্যে এক-তৃতীয়াংশ ক্যাথলিক ছিল। সবচেয়ে বড় প্রোটেস্ট্যান্ট গোষ্ঠী ছিল *নাউরু কনগ্রেগেশনাল চার্চ*, যখন "নাউরু ইন্ডিপেনডেন্ট অ্যাসেম্বলি অব গড" এবং "নাউরু ইন্ডিপেনডেন্ট চার্চ" উভয়ের দ্বীপে ১০% বা তার বেশি অনুসারী ছিল। 

দ্বীপের প্রায় ৫% জাতিগত চীনা জনগোষ্ঠীর মানুষ, যাদের মধ্যে প্রধানত কনফুসিয়ান, বৌদ্ধ, তাওবাদী, খ্রিস্টান ও নাস্তিক রয়েছে। যিহোভার সাক্ষী, সেভেন্থ ডে এডভান্টিস্ট, ব্যাপটিস্ট এবং চার্চ অব জিসাস ক্রাইস্ট অব ল্যাটার-ডে সেইন্টস গোষ্ঠী দ্বীপের মোট জনসংখ্যার শেষ ১% গঠন করে। 

নাউরুতে বসবাসকারী টুভালু এবং আই-কিরিবাতি অভিবাসী সম্প্রদায় প্রধানত খ্রিস্টান; তবে ২০০৬ সালে দেশের ফসফেট খনির কার্যক্রম প্রায় বন্ধ হয়ে গেলে তাদের পুনর্বাসন করা হয়েছিল। 

উনবিংশ ও বিংশ শতাব্দীর শুরুর আগে পর্যন্ত নাউরু দ্বীপে নিজস্ব দেশীয় ধর্ম প্রচলিত ছিল। তবে বিদেশি খ্রিস্টান মিশনারিদের আগমনের পর দ্বীপে খ্রিস্টধর্ম ব্যাপকভাবে প্রসার লাভ করে। ২০০০ সালের শুরুর দিকে কিছু সক্রিয় খ্রিস্টান মিশনারি সংস্থা দ্বীপে কাজ করেছে, যার মধ্যে অ্যাংলিকান, মেথডীয় ও ক্যাথলিক মিশনারি সংগঠনগুলো অন্তর্ভুক্ত ছিল।

পিউ রিসার্চ সেন্টারের তথ্য অনুযায়ী হিন্দু, ইহুদি ও মুসলিম জনসংখ্যা নাউরুতে খুবই অল্প, যারা মোট জনসংখ্যার মাত্র ০.১% (প্রায় ১০ জনেরও কম)। তবে নাউরু রিজিওনাল প্রসেসিং সেন্টারে অবস্থানকারী বন্দিদের মধ্যে বেশিরভাগ মুসলিম ছিলেন; পাশাপাশি উল্লেখযোগ্য সংখ্যক বৌদ্ধ ও হিন্দু। কিন্তু অস্ট্রেলিয়ান সরকারের পুনর্বাসন কর্মসূচির কারণে এই জনগোষ্ঠীর সংখ্যা ধীরে ধীরে কমতে থাকে। 

২০২০ সালের অনুমান অনুযায়ী, এর ৭৫% জনসংখ্যা খ্রিস্টান পটভূমির,  ১০.৫% লোক চীনা লোকবিশ্বাসের অনুসারী, ৯% বাহাই ধর্মের অনুসারী ও ৫% নাস্তিক ছিল। 

## তথ্যসূত্র

বিষয়শ্রেণী:দেশ অনুযায়ী ধর্ম
রিনা মিত্র

**রিনা মিত্র** (জন্ম ১লা সেপ্টেম্বর ১৯৫৯) হলেন ১৯৮৩ সালের মধ্যপ্রদেশ ক্যাডারের একজন অবসরপ্রাপ্ত আইপিএস অফিসার। তিনি পশ্চিমবঙ্গ জনসেবা অধিকার কমিশনের বর্তমান প্রধান কমিশনার। তিনি স্বরাষ্ট্র মন্ত্রণালয়ের বিশেষ সচিব (অভ্যন্তরীণ নিরাপত্তা) হিসেবে দায়িত্ব পালন করেন।

## শিক্ষা
রিনা মিত্র কলকাতার লেডি ব্র্যাবোর্ন কলেজ থেকে সাহিত্যে স্নাতক ডিগ্রি অর্জন করেছেন এবং কলকাতা বিশ্ববিদ্যালয় থেকে সাহিত্যে স্নাতকোত্তর ডিগ্রি অর্জন করেছেন। তিনি মাদ্রাজ বিশ্ববিদ্যালয়ের অধিভুক্ত ন্যাশনাল ডিফেন্স কলেজ থেকে এমফিল ডিগ্রি অর্জন করেছেন।

## কর্মজীবন
রিনা মিত্র কেন্দ্রীয় সরকার এবং মধ্যপ্রদেশ সরকারের (পুলিশ) বিভিন্ন গুরুত্বপূর্ণ পদে দায়িত্ব পালন করেছেন, তার মধ্যে আছে বিশেষ মহাপরিচালক (এসডিজি) (পুলিশ সদর দপ্তর), বিশেষ মহাপরিচালক (প্রশিক্ষণ), মহাপরিদর্শক (আইজি) (পার্সোনেল ও আইনি), মহাপরিদর্শক (সিআইডি) এবং মধ্যপ্রদেশ সরকারের (পুলিশ) মধ্যপ্রদেশ রাজ্য সশস্ত্র পুলিশের ৩১তম এবং ২৩তম ব্যাটালিয়নের কমান্ড্যান্ট এবং স্বরাষ্ট্র মন্ত্রণালয়ে বিশেষ সচিব (অভ্যন্তরীণ নিরাপত্তা), সীমান্ত নিরাপত্তা বাহিনীর (বিএসএফ) বিশেষ মহাপরিচালক, জাতীয় অপরাধবিদ্যা ও ফরেনসিক বিজ্ঞান ইনস্টিটিউটের (এনআইসিএফএস) পরিচালক, পুলিশ গবেষণা ও উন্নয়ন ব্যুরো (বিপিআরডি) পরিচালক, রেলওয়ে বোর্ডে পরিচালক (ভিজিল্যান্স), এবং কেন্দ্রীয় সরকারের কেন্দ্রীয় তদন্ত ব্যুরো (সিবিআই) পুলিশ সুপার (এসপি) হিসেবে।

তিনি দাতিয়া, বালাঘাট এবং ছিন্দওয়ারা জেলার জেলা পুলিশ সুপার (এসপি) হিসেবেও দায়িত্ব পালন করেছিলেন।

### বিশেষ সচিব (অভ্যন্তরীণ নিরাপত্তা)
রিনা মিত্রকে মন্ত্রিসভার নিয়োগ কমিটি (এসিসি) কর্তৃক স্বরাষ্ট্র মন্ত্রণালয়ের বিশেষ সচিব (অভ্যন্তরীণ নিরাপত্তা) হিসেবে নিযুক্ত করা হয়েছিল, তিনি ২০১৭ সালের ১লা মার্চ দায়িত্ব গ্রহণ করেন এবং ২০১৯ সালের জানুয়ারি পর্যন্ত এই পদে দায়িত্ব পালন করেন।

## পশ্চিমবঙ্গ জনসেবা অধিকার কমিশনের প্রধান কমিশনার
রিনা মিত্রকে ২০২২ সালের মে মাসে পশ্চিমবঙ্গ জনসেবা অধিকার কমিশনের প্রধান কমিশনার নিযুক্ত করা হয়েছে।

## পদকের তালিকা

* 30x30পিক্সেল মেধাবী সেবার জন্য পুলিশ পদক - ১৯৯৯ সালে প্রাপ্ত
* 30x30পিক্সেল বিশিষ্ট সেবার জন্য রাষ্ট্রপতির পুলিশ পদক - ২০০৮ সালে প্রাপ্ত
* 30x30পিক্সেল ৫০তম স্বাধীনতা বার্ষিকী পদক - ১৫ আগস্ট ১৯৯৭ সালে প্রাপ্ত

## তথ্যসূত্র

## বহিঃসংযোগ

* ভারত সরকারের স্বরাষ্ট্র মন্ত্রণালয় কর্তৃক রক্ষণাবেক্ষণকৃত নির্বাহী রেকর্ড শিট  
* স্বরাষ্ট্র মন্ত্রণালয়ের ওয়েবসাইটে প্রোফাইল 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুলিশ সেবা কর্মকর্তা
বিষয়শ্রেণী:ভারতীয় বেসামরিক কর্মচারী
বিষয়শ্রেণী:অপর্যালোচিত অনুবাদসহ পাতা
নাউরুতে ইসলাম

নাউরুতে ইসলাম একটি সংখ্যালঘু ধর্ম, যেখানে মোট জনসংখ্যার প্রায় ০.১% ইসলাম ধর্মাবলম্বী এবং এই ছোট মুসলিম সম্প্রদায়টি ইরানী, ইরাকি, সোমালীয় ও পাকিস্তানি বংশোদ্ভূত মানুষদের নিয়ে গঠিত। নাউরুতে এখনো কোনো মসজিদ নির্মিত হয়নি। যদিও মসজিদ বা কোনো ধর্মীয় প্রতিষ্ঠানে স্থাপনে রাষ্ট্রীয় নিষেধাজ্ঞা নেই। 

## ইতিহাস
নাউরুতে ইসলামের প্রথম উপস্থিতি বিংশ শতাব্দীর শেষের দিকে শুরু হয় এবং ২১ শতকের শুরুর দিকে তা আরো বৃদ্ধি পায়।  এটি প্রধানত মুসলিম দেশ; যেমন পাকিস্তান, ইরান, ইরাক ও সোমালিয়া থেকে অভিবাসী ও আশ্রয়প্রার্থীদের আগমনের ফলে হয়।  ২০০১ থেকে ২০০৮ সাল পর্যন্ত প্রশান্ত মহাসাগরীয় চুক্তির আওতায় নাউরু প্রায় ৩০০ ইরাকি এবং ১,৩০০ আফগান শরণার্থীকে আশ্রয় দিয়েছিল। তাদেরকে নাউরু রাজ্য প্রাসাদ ও পার্শ্ববর্তী মেনেং স্টেডিয়ামে স্থাপিত একটি শরণার্থী শিবিরে রাখা হয়েছিল। 

## বর্তমান
বর্তমানে নাউরুর মুসলিম জনসংখ্যা আনুমানিক ১০০ জন, যাদের মধ্যে সুন্নি ও শিয়া উভয় মাযহাবের লোক রয়েছে। তবে ধর্মীয় স্বাধীনতার সাংবিধানিক নিশ্চয়তা থাকা সত্ত্বেও দ্বীপটিতে কোনো মসজিদ নেই। নাউরুতে মুসলিমদের বিরুদ্ধে ব্যাপক সামাজিক বৈষম্যের কোন গ্রহণযোগ্য প্রমাণ নেই।  একটি বর্ণনা অনুসারে, এর সকল মুসলিম আহমদিয়া সম্প্রদায়ের অন্তর্ভুক্ত।  ইয়ারেনের আহমদিয়া মসজিদটি প্রথম ২০১৫ সালে নির্মিত হয়েছিল। ২০০১ সালের একটি প্রতিবেদন অনুসারে, নাউরুতে তখন প্রায় ৮ জন মুসলিম ছিল , যদিও সাম্প্রতিক প্রতিবেদনে দেখা গেছে যে দেশটিতে প্রায় ৩১ জন মুসলিম রয়েছে। তবে নাউরুতে মসজিদ তৈরি করা সম্ভব নয় অথবা দেশটি খুব সংকীর্ণ বিধায় মসজিদ করা সম্ভন হয়নি। নাউরুবাসীরা তাদের নিজ নিজ বাড়িতে নামাজ আদায় করে। 

## ধর্মীয় স্বাধীনতা
নাউরুর জাতীয় সংবিধান মুক্ত চিন্তা, আত্মবিশ্বাস ও ধর্মবিশ্বাসের স্বাধীনতা প্রদান করে। এই স্বাধীনতার মধ্যে রয়েছে নিজের ধর্ম বা বিশ্বাস পরিবর্তন করার অধিকারও।  ধর্ম প্রচার, ধর্মীয় সেবার আয়োজন, উপাসনালয় নির্মাণ বা বিবাহের আয়োজনের জন্য সরকারের কাছে নিবন্ধন করতে হয়। ২০২২ সালের হিসেবে নিবন্ধনের জন্য কমপক্ষে ৭৫০ জন সদস্যের প্রয়োজন। বাস্তবে নিবন্ধিত না হওয়া গোষ্ঠীগুলোর জন্য প্রধান সীমাবদ্ধতা হলো বিবাহ ধর্মীয়ভাবে করতে না পারা। দেশে ধর্মীয় গোষ্ঠীগুলোকে বেসরকারি স্কুল পরিচালনার অনুমতি দেয়া হয়েছে। এছাড়া সরকারি স্কুলগুলোতেও সপ্তাহে একদিন ক্লাস চলাকালে ধর্মীয় শিক্ষা পাঠদান করা যেতে পারে; কিন্তু তা বাধ্যতামূলক নয়। শিক্ষার্থীরা তাদের নিজের ধর্মীয় মতবাদ অনুযায়ী ধর্মীয় ক্লাসে অংশ নিতে পারে। তবে যারা কোন নির্দিষ্ট ধর্মীয় ক্লাসে অংশ নেয় না, তারা সে সময়টিকে স্বাধীন পাঠ্যের সময় হিসেবে ব্যবহার করতে পারে। ২০২২ সালে যুক্তরাষ্ট্র সরকারের একটি প্রতিবেদনে বলা হয়, নাউরুতে ধর্মীয় স্বাধীনতার ওপর সমাজের দিক থেকে তেমন কোনো বড় ধরনের সীমাবদ্ধতা নেই। 

ইসলাম নাউরুতে একটি সংখ্যালঘু ধর্ম হলেও, দেশের সাংবিধানিক ধর্মীয় ও বিশ্বাসের স্বাধীনতার প্রতিশ্রুতি সংখ্যালঘুদের ধর্মীয় নিরাপত্তা নিশ্চিত করে। বর্তমান মুসলিমরা তাদের বিশ্বাস পালনে কোনো বড় বাধার সম্মুখীন হয় না।  তবে মুসলিমরা ছোট আকারের কিছু প্রতিবন্ধকতার সম্মুখীন হয়ে থাকে; যেমন ধর্মীয় পরিকাঠামোর অভাব এবং ধর্মীয় শিক্ষার অপ্রতুলতা। তবে এখানে মুসলিমদের মধ্যে একটি ঘনিষ্ঠ পরিবেশ রয়েছে এবং এর মাধ্যমে তারা পরস্পরে ইসলামি বিশ্বাস জানতে বা শিখতে পারে। 

## আরো দেখুন

* ওশেনিয়ায় ইসলাম
* নাউরুতে ধর্ম

## তথ্যসূত্র



## বহিঃসংযোগ

* ওশেনিয়ার মুসলিম জনসংখ্যা: ১৯৫০- ২০২০

বিষয়শ্রেণী:দেশ অনুযায়ী ইসলাম
বিষয়শ্রেণী:আফ্রিকায় ইসলাম
চোকিলা আয়ার

**চোকিলা আয়ার** একজন ভারতীয় কূটনীতিক এবং সরকারি কর্মচারী, যিনি ২০০১ সালের মার্চ থেকে ২০০২ সালের জুন পর্যন্ত ভারতের প্রথম মহিলা পররাষ্ট্র সচিব হিসেবে দায়িত্ব পালন করেছিলেন। তিনি ১৯৬৪ ব্যাচের একজন ভারতীয় পররাষ্ট্র সেবা কর্মকর্তা এবং আয়ারল্যান্ডে ভারতের রাষ্ট্রদূত হিসেবে দায়িত্ব পালন করেছেন।

## কূটনৈতিক-পরবর্তী জীবন

### জাতীয় তফসিলি অঞ্চল ও তফসিলি উপজাতি কমিশন
চোকিলা আয়ার, বিদেশ সচিব পদ থেকে অবসর নেওয়ার পর, জাতীয় তফসিলি অঞ্চল ও তফসিলি উপজাতি কমিশনের ভাইস চেয়ারপারসন হিসেবে কাজ করেছিলেন।

### নতুন সম্প্রচার মান কর্তৃপক্ষ
২০০৯ সালের ১৯শে ফেব্রুয়ারী চোকিলা আয়ারকে নিউ ব্রডকাস্টিং স্ট্যাণ্ডার্ডস অথরিটির সদস্য নিযুক্ত করা হয়। দেশের সংবাদ চ্যানেলগুলির সম্প্রচারের জন্য নীতিশাস্ত্র এবং সম্প্রচার মান বাস্তবায়নের জন্য কর্তৃপক্ষকে নিয়োগ দেওয়া হয়েছিল। সংবাদ চ্যানেলগুলির জন্য নীতিশাস্ত্র এবং সম্প্রচারের মান প্রয়োগের জন্য প্রতিষ্ঠিত "বিশিষ্ট ব্যক্তি" বিভাগের অধীনে তাঁকে সদস্যপদ দেওয়া হয়েছিল।

## তথ্যসূত্র

বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দার্জিলিঙের ব্যক্তি
বিষয়শ্রেণী:ভারতীয় বিদেশ সচিব
বিষয়শ্রেণী:ভারতীয় বেসামরিক কর্মচারী
বিষয়শ্রেণী:ভারতীয় সরকারি কর্মকর্তা
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় গোর্খা
আইন ও মোকদ্দমায় নারী

**আইন এবং মোকদ্দমায় নারী** (ডব্লিউআইএলএল) এমন একটি সংগঠন যার প্রতিষ্ঠা হয়েছিল নারী আইনজীবী, বিচারক এবং আইনি পেশাজীবীদের দ্বারা, এরা আইনক্ষেত্রে মহিলাদের বিরুদ্ধে হওয়া লিঙ্গ বৈষম্যের সমাধান করতে কাজ করে। বিচারাধীন জনগণ লিঙ্গ বৈষম্যের বিরুদ্ধে পুরুষ আইনজীবীদের তুলনায় মহিলা আইনজীবীদের সাথে কাজ করতে বেশি পছন্দ করে।

## ইতিহাস
এই সমাজটি ৬ সেপ্টেম্বর ২০১৪ তারিখে ভারতের সুপ্রিম কোর্ট এবং ভারতের সুপ্রিম কোর্টের বিচারক রঞ্জনা দেশাই এর তত্ত্বাবধানে প্রতিষ্ঠিত হয়।

## উদ্দেশ্য এবং কার্যক্রম
ডব্লিউআইএলএল প্রতিষ্ঠিত হয়েছিল পেশাদারী সহায়তা, ওকালতি দক্ষতা, এবং নারী আইনজীবীদের উন্নয়নের উপায় নিয়ে আলোচনা করার জন্য একটি প্ল্যাটফর্ম প্রদান করতে। বিচারপতি হিমা কোহলি (দিল্লি হাই কোর্ট) ডব্লিউআইএলএল সম্পর্কে মন্তব্য করে বলেছিলেন যে এই সংগঠনটি "সিনিয়র আইনজীবী এবং আইন পেশাজীবীদের জন্য একটি উপায় হবে যারা 'উচ্চ পদে পৌঁছেছেন' এবং সিস্টেমকে তাদের কিছু ফিরিয়ে দিতে চান"।

## উল্লেখযোগ্য তথ্য

বিষয়শ্রেণী:ভারত ভিত্তিক নারী সংগঠন
বিষয়শ্রেণী:২০১৪-এ ভারতে প্রতিষ্ঠিত
বিষয়শ্রেণী:Legal organisations based in India
উইমেন'স ফিচার সার্ভিস

***উইমেন্স ফিচার সার্ভিস*** (ডব্লিউএফএস) একটি ভারতীয় নারী সংবাদ এজেন্সি এবং ম্যাগাজিন, যা ভারতের নতুন দিল্লিতে অবস্থিত। এটি ১৯৭৮ সালে ইউনেসকো দ্বারা প্রতিষ্ঠিত হয়, এটি নারীদের সাথে সম্পর্কিত বিভিন্ন বৈষম্য বিষয় এবং সামাজিক, অর্থনৈতিক, রাজনৈতিক এবং স্বাস্থ্য বিষয় নিয়ে এবং এর পাশাপাশি চলচ্চিত্র ও শিল্পের মতো জনপ্রিয় সংস্কৃতির মধ্যে নারীদের প্রভাব নিয়ে কাজ করে। *উইমেন'স প্রেস অর্গানাইজেশনস, ১৮৮১-১৯৯৯* বইটি ডব্লিউএফএস-কে বর্ণনা করেছে "নারী-পরিচালিত বিশ্বব্যাপী সংবাদ সংস্থা যা মূলত দক্ষিণ গোলার্ধের দেশগুলিতে নারী এবং উন্নয়ন সম্পর্কিত সংবাদ প্রতিবেদনে বিশেষজ্ঞ।" *পিপল অ্যান্ড প্লানেট* বলেছে "এই দিল্লি-ভিত্তিক ফিচার সার্ভিসটি একটি লিঙ্গভিত্তিক দৃষ্টিকোণ থেকে খবর, ফিচার এবং মতামত প্রদান করে, যার মধ্যে নারীদের প্রজনন স্বাস্থ্য সম্পর্কিত বিষয়ও অন্তর্ভুক্ত রয়েছে। প্রতি সপ্তাহে বিশ্বের বিভিন্ন স্থান থেকে নতুন আপডেট। উইমেন'স ফিচার সার্ভিস প্রবন্ধগুলি মুদ্রণ প্রকাশনা এবং ওয়েবসাইটগুলিতে বাজারজাত করে।"

ডব্লিউএফএস এছাড়াও প্রতি বছর প্রায় ২৫০-৩০০টি ফিচার স্টোরি তৈরি করে, যা বিশ্বের বিভিন্ন প্রধান প্রকাশনায় প্রকাশিত হয়, যেমন ভারতীয় *[[হিন্দুস্তান টাইমস]]*, হংকংয়ের *[[ফার ইস্টার্ন ইকোনমিক রিভিউ]]*, ফিলিপিন্সের *[[দ্য মেনস জোন]]* এবং যুক্তরাষ্ট্রের *[[চিকাগো ট্রিবিউন]]*।

## তথ্যসূত্র

## বহিঃসংযোগ
*আর্কাইভ করা সাইট

বিষয়শ্রেণী:১৯৭৮ প্রতিষ্ঠিত প্রতিষ্ঠান
বিষয়শ্রেণী:ভারতে নারীবাদ
বিষয়শ্রেণী:নারীবাদী ম্যাগাজিন
বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:১৯৭৮ সালে প্রতিষ্ঠিত ম্যাগাজিন
বিষয়শ্রেণী:দিল্লিতে প্রকাশিত ম্যাগাজিন
বিষয়শ্রেণী:ভারতে প্রকাশিত সংবাদ ম্যাগাজিন
বিষয়শ্রেণী:ভারতে প্রকাশিত নারীদের ম্যাগাজিন
ভারত স্ত্রী মহামণ্ডল

**ভারত স্ত্রী মহামণ্ডল** (ভারতীয় মহিলাদের মহাসংঘ) একটি জাতীয় স্তরের মহিলা সংগঠন ছিল যা সরলা দেবী চৌধুরানী ১৯১০ সালে প্রয়াগরাজে প্রতিষ্ঠা করেছিলেন। সংগঠনটির অন্যতম প্রধান লক্ষ্য ছিল মহিলা শিক্ষা প্রচার করা, যা তখন তেমনভাবে উন্নত ছিল না।

সংগঠনটি লাহোর (তৎকালীন অবিভক্ত ভারতের অংশ), দিল্লি, করাচি, অমৃতসর, হায়দ্রাবাদ, কানপুর, বাঁকুড়া, হাজারিবাগ, মেদিনীপুর, প্রয়াগরাজ এবং কলকাতাতে বিভিন্ন অফিস খুলে ভারতের সব অঞ্চলের মহিলাদের অবস্থার উন্নতি করতে কাজ করেছিল। সংগঠনটির কমিটিতে কোন ব্রিটিশ মহিলা বা পুরুষ সদস্য ছিল না।

## উল্লেখযোগ্য ব্যক্তিত্ব
ভারত মহিলা মহামণ্ডলের সাথে সম্পর্কিত উল্লেখযোগ্য মহিলারা হলেন:

* কুমুদিনী বসু (১৮৭৩–১৯৪২), কলকাতায় সেক্রেটারি
* নাজলি বেগম (১৮৭৪-১৯৬৮), সদস্য
* সরলা দেবী চৌধুরানী (১৮৭২–১৯৪৫), প্রতিষ্ঠাতা এবং সেক্রেটারি
* সুলতান জাহান, ভোপালের বেগম (১৮৫৮–১৯৩০), সদস্য
* রুক্মিণী লক্ষ্মীপতি (১৮৯২–১৯৫১), মাদ্রাজে সেক্রেটারি
* কর্নেলিয়া শোরাবজী (১৮৬৬–১৯৫৪), সদস্য

## তথ্যসূত্র

## বহিঃসংযোগ
*মহিলাদের কর্মী
*উপনিবেশকালে ভারতীয় প্রথম নারীবাদীরা

বিষয়শ্রেণী:ভারতের নারীবাদী সংগঠন
বিষয়শ্রেণী:ভারতে ভিত্তিক শিক্ষামূলক সংগঠন
বিষয়শ্রেণী:ভারতে মহিলাদের শিক্ষা
বিষয়শ্রেণী:১৯১০ সালে ভারত প্রতিষ্ঠিত সংগঠন
বিষয়শ্রেণী:১৯১০ সালে প্রতিষ্ঠিত শিক্ষামূলক প্রতিষ্ঠান
বিষয়শ্রেণী:প্রয়াগরাজ ভিত্তিক সংগঠন
রাশিয়ার নারীদের ইউনিয়ন

**রাশিয়ার মহিলা ইউনিয়ন** (রুশ: Союз женщин России (СЖР); ১৯৯১ এর আগে এটি সোভিয়েত মহিলা কমিটি নামে পরিচিত ছিল) ছিল রাশিয়ার একটি নারী রাজনৈতিক সংগঠন। এর নেতা ছিলেন আলেভতিনা ফেদুলোভা.

১৯৯৩ সালে, এটি মহিলা উদ্যোক্তা সংঘ এবং নৌবাহিনী মহিলাদের ইউনিয়নের একত্রীকরণের ক্ষেত্রে প্রধান শক্তি ছিল, যা রাশিয়ার মহিলারা রাজনৈতিক ব্লক গঠনের দিকে পরিচালিত করে।

## নোট

## তথ্যসূত্র

বিষয়শ্রেণী:রাশিয়ায় বিলুপ্ত রাজনৈতিক দলসমূহ
বিষয়শ্রেণী:ইউরোপের নারীবাদী দল
বিষয়শ্রেণী:এশিয়ার নারীবাদী দল
রাশিয়ার নারীদের সর্ব-রাশিয়ান সামাজিক রাজনৈতিক আন্দোলন

**সমগ্র-রাশিয়ান স্যোশিওপলিটিকাল মুভমেন্ট অফ উইমেন অফ রাশিয়া** (**এমডব্লিউআর**) ছিল একটি রাশিয়ান নারীবাদী নাগরিক ও রাজনৈতিক সংগঠন যা ইকাতেরিনা লাখোভা দ্বারা ১৯৯৬ সালের নভেম্বর মাসে প্রতিষ্ঠিত হয়।

উইমেন অব রাশিয়ার ভোটিং ব্লক থেকে বিচ্ছিন্ন হয়ে, *এমডব্লিউআর* ছিল রাশিয়ার মহিলা ইউনিয়নের চেয়ে আরও সুদূরপ্রসারী সংস্কারবাদী আন্দোলন। তারা রাশিয়ার পূর্ণাঙ্গ গণতান্ত্রিক সংস্কার এবং সুশীল সমাজ নির্মাণের লক্ষ্যে কাজ করছিল। তারা বিশ্ব মহিলাদের সম্মেলন, ১৯৯৫ থেকে নারীদের কণ্ঠস্বর ও অধিকার বৃদ্ধির দৃষ্টিভঙ্গি গ্রহণ করেছিল।

## তথ্যসূত্র

## বহিঃসংযোগ
* সমগ্র-রাশিয়ান রাজনৈতিক সামাজিক আন্দোলন "রাশিয়ার মহিলা"। (রুশ ভাষায়)

বিষয়শ্রেণী:রাশিয়ায় নারীবাদ
বিষয়শ্রেণী:১৯৯৬-এ প্রতিষ্ঠিত সংগঠন
বিষয়শ্রেণী:রাশিয়ায় নারীবাদী সংগঠন
বিষয়শ্রেণী:রাশিয়ায় বিলুপ্ত রাজনৈতিক দলসমূহ
অ্যাসোসিয়েশন ফর উইমেন রাইটস

**অ্যাসোসিয়েশন পুর লে দ্রোয়া দে ফেম** ছিল একটি ফরাসি নারীদের অধিকার সংগঠন, যা ১৮৭০ সালে মারিয়া দেরাইসমস এবং লিওন রিচার দ্বারা প্রতিষ্ঠিত হয়। এটি ছিল ফ্রান্সের প্রথম নারীদের অধিকার সংগঠন। এর উদ্দেশ্য ছিল নারীদের এবং পুরুষদের মধ্যে সমান অধিকার প্রতিষ্ঠা করা।

## কর্মসমূহ
রিচার মত পোষণ করতেন যে নারীদের ভোট দেওয়ার অধিকার দেওয়া উচিত নয় যতক্ষণ না তারা ক্যাথলিক গির্জাকে এত বেশি সমর্থন না করে, যাতে নারীদের ভোটাধিকারের ফলে সমাজের প্রগতিশীল বিকাশে প্রতিক্রিয়া তৈরি হবে। মারিয়া দেরাইসমস, পূর্বে এই মত পোষণ করলেও তিনি এই অবস্থান নেন যে বিপরীত পথে না গিয়ে নারীদের বর্তমান অবস্থার চেয়ে আরও প্রগতিশীল হওয়ার জন্য তাদের ভোটাধিকার দেওয়া উচিত। সুতরাং, দেরাইসমস *অ্যাসোসিয়েশন পুর লে দ্রোয়া দে ফেম* (; বা নারী অধিকার সমিতি) ত্যাগ করেন এবং ১৮৮২ সালে *লিগ ফ্রাঁসেজ পুর লে দ্রোয়া দে ফেম* (; বা ফরাসি নারী অধিকার লীগ) প্রতিষ্ঠা করেন। এই সংস্থা রিচারের সংগঠনকে প্রতিস্থাপন করে ফ্রান্সে নারীদের অধিকার আন্দোলনের নেতৃত্বে আসে।

## তথ্যসূত্র


বিষয়শ্রেণী:ফ্রান্সের নারীবাদী সংগঠন
বিষয়শ্রেণী:নারীদের অধিকার সংগঠনসমূহ
বিষয়শ্রেণী:১৮৭০-এ ফ্রান্সে প্রতিষ্ঠিত
বিষয়শ্রেণী:ফ্রান্স ভিত্তিক নারী সংগঠন
বিষয়শ্রেণী:১৮৭০-এ প্রতিষ্ঠিত সংগঠন
নারীদের অধিকারের জন্য ফরাসি লীগ

**মহিলাদের অধিকারের জন্য ফরাসি লীগ** (লিগ ফ্রাঁসেজ পুর লে দ্রোয়া দে ফেম বা **এলএফডিএফ**) ছিল একটি নারীদের অধিকার সংগঠন যা ১৮৮২ সাল থেকে ফ্রান্সে সক্রিয় ছিল।

এলএফডিএফ প্রতিষ্ঠা কপ্রেন মারিয়া দেরাইসমস, তিনি সেই সময়ের ফ্রান্সের শীর্ষ নারীবাদীদের একজন ছিলেন। দেরাইসমস পূর্বে অ্যাসোসিয়েশন পুর লে দ্রোয়া দে ফেম-এ সক্রিয় ছিলেন, যা তিনি লিওন রিচার-এর সাথে ১৮৭০ সালে প্রতিষ্ঠা করেছিলেন, তবে ১৮৮২ সালে দেরাইসমস এবং রিচার নারীদের ভোটাধিকারের বিষয়ে মতবিরোধে পড়েন।

যখন রিচার এখনও এই মত পোষণ করছিলেন যে নারীদের ভোট দেওয়ার অধিকার দেওয়া উচিত নয় যতক্ষণ না তারা ক্যাথলিক গির্জার প্রতি এত বেশি সমর্থন না করে, যাতে নারীদের ভোটাধিকারের ফলে সমাজের প্রগতি পেছনে চলে যাবে। অন্যদিকে মারিয়া দেরাইসমস, যিনি পূর্বে এই মত পোষণ করতেন, তিনি এই অবস্থান নেন যে নারীদের ভোট দেওয়ার অধিকার দেওয়া উচিত যাতে তারা তাদের বর্তমান অবস্থার চেয়ে বেশি প্রগতিশীল হতে পারে, নতুবা তার বিপরীত হয়ে যাবে। সুতরাং, দেরাইসমস অ্যাসোসিয়েশন পুর লে দ্রোয়া দে ফেম ত্যাগ করেন এবং এলএফডিএফ প্রতিষ্ঠা করেন।

পরবর্তীতে, এই বিভাজনের ফলে রিচারের সংগঠন এলএফডিএফ দ্বারা প্রতিস্থাপিত হয় এবং এটি ফ্রান্সে নারীদের অধিকার আন্দোলনের প্রধান শক্তি হয়ে ওঠে। দেরাইসমস এবং রিচার তাদের নিজ নিজ সংগঠনের নেতা হিসেবে একাধিক কংগ্রেস আয়োজন করেন। দেরাইসমসের মৃত্যুর পর ১৮৯৪ সালে, এলএফডিএফ ফ্রান্সে একটি শীর্ষ নারীবাদী শক্তি হয়ে ওঠে এবং নারীদের ভোটাধিকারের জন্য একটি শক্তিশালী প্রচারণা চালায়। এটি ১৮৯৬ সালে একটি নারী অধিকার কংগ্রেস এবং ১৯০০ সালে তিনটি কংগ্রেস আয়োজন করে, যা যৌনতার মধ্যে পূর্ণ সমতা সমর্থনে প্রস্তাবনা গ্রহণ করে।

## তথ্যসূত্র

* উগলো, জেনিফার এস. এবং হেনড্রি, ম্যাগি, দ্য ম্যাকমিলান ডিকশনারি অফ উইমেন'স বায়োগ্রাফি, ৩য় সংস্করণ, পেপারম্যাক, লন্ডন, ১৯৯৯
* চার্লস সোয়ারউইন: ফ্রান্স সিন্স ১৮৭০: কালচার, সোসাইটি অ্যান্ড দ্য মেকিং অফ দ্য রিপাবলিক, ২০০৯

বিষয়শ্রেণী:ফ্রান্সের নারীবাদী সংগঠন
বিষয়শ্রেণী:নারীদের অধিকার সংগঠন
বিষয়শ্রেণী:১৮৮২-এ ফ্রান্সে প্রতিষ্ঠিত
বিষয়শ্রেণী:ফ্রান্স ভিত্তিক নারী সংগঠন
বিষয়শ্রেণী:১৮৮২-এ প্রতিষ্ঠিত সংগঠন
নারী ভোটাধিকার সোসাইটি (ফ্রান্স)

**নারী ভোটাধিকার সোসাইটি (ফ্রান্স)** (**সোসিয়েটি লে দ্রোয়া দে ফেম** অথবা (এসএফএফ)) ছিল একটি নারীদের সংগঠন যা ১৮৭৬ সালে ফ্রান্সে প্রতিষ্ঠিত হয়।

এর উদ্দেশ্য ছিল নারীদের ভোটাধিকার প্রতিষ্ঠার জন্য কাজ করা। এটি ছিল ফ্রান্সের প্রথম সংগঠন যা একমাত্র নারীদের ভোটাধিকার প্রতিষ্ঠার উদ্দেশ্যে প্রতিষ্ঠিত হয়েছিল, যা লিগ ফ্রাঁসেজ পুর লে দ্রোয়া দে ফেম (১৮৮২) প্রতিষ্ঠার আগে গঠিত হয়েছিল।

এসএফএফ প্রতিষ্ঠা করেন হুবেরটিন অকলের্ট। এটি আক্রমণাত্মক এবং বিপ্লবী পন্থায় কাজ করত এবং এটি র‌্যাডিক্যাল উদারপন্থী এবং সমাজতন্ত্রীদের দ্বারা সমর্থিত ছিল, তবে এটি একটি ছোট সংগঠন ছিল এবং সাধারণ জনগণের মধ্যে তেমন সমর্থন ছিল না।

## তথ্যসূত্র

বিষয়শ্রেণী:ফ্রান্সের নারীবাদী সংগঠন
বিষয়শ্রেণী:১৮৭৬-এ ফ্রান্সে প্রতিষ্ঠিত
বিষয়শ্রেণী:১৯১৯-এ বিলুপ্ত ফরাসি সংগঠন
বিষয়শ্রেণী:ফ্রান্সের রাজনৈতিক সংগঠন
বিষয়শ্রেণী:ফ্রান্সে নারীদের ভোটাধিকার
বিষয়শ্রেণী:১৮৭৬-এ প্রতিষ্ঠিত সংগঠন
বিষয়শ্রেণী:১৮৭৬-এর নারী ইতিহাস
ফেমিনিস্ট: জাপান (পত্রিকা)

***ফেমিনিস্ট: জাপান'''' বা ***ফেমিনিস্ট** একটি জাপানি নারীবাদী দ্বিমাসিক পত্রিকা ছিল যা ১৯৭৭ সালে টোকিও, জাপানে প্রতিষ্ঠিত হয়। ইকুকো আৎসুমি এবং একদল একাডেমিক মহিলার নেতৃত্বে এই পত্রিকাটি মহিলাদের কণ্ঠস্বর শোনা এবং নারীদের অধ্যয়ন প্রচারের জন্য প্রতিষ্ঠিত হয়েছিল, যা তখনো জাপানের বিশ্ববিদ্যালয়গুলির পাঠ্যক্রমের অংশ ছিল না। পত্রিকাটি মহিলাদের ভাষা, মিডিয়া, মাতৃত্ব, শিল্প ও ক্ষমতা ইত্যাদি বিষয় এবং থিম নিয়ে আলোচনা করেছিল।

*ফেমিনিস্ট* প্রথম প্রকাশিত হয়েছিল বোকু-শিন-শা, টোকিও দ্বারা, ১৯৭৭ সালের গ্রীষ্মের শেষে। প্রথম সংখ্যার "অসাধারণ গ্রাফিক আবেদন", "অদম্য বিষয়বস্তু" এবং বাণিজ্যিক সাফল্যের কারণে, পত্রিকাটি আন্তর্জাতিকভাবে প্রবেশ করে এবং ১৯৭৮ সালের বসন্তে নিউ ইয়র্ক সিটিতে *ফেমিনিস্ট: জাপান* নামে এর দ্বিতীয় সংখ্যা প্রকাশ করা হয়। আন্তর্জাতিক সংখ্যার এক্সিকিউটিভ সম্পাদক ছিলেন ইকুকো আৎসুমি এবং ডায়ান এল. সিম্পসন। *ফেমিনিস্ট: জাপান* আন্তর্জাতিকভাবে প্রকাশিত হয়েছিল এবং এর অফিস ছিল নিউ ইয়র্ক সিটি, লস অ্যাঞ্জেলেস, এবং নেদারল্যান্ডসের আমার্সফোর্টে।

## উৎস


বিষয়শ্রেণী:জাপানে নারীবাদী সংগঠন
বিষয়শ্রেণী:নারীবাদী পত্রিকা
বিষয়শ্রেণী:জাপানে প্রকাশিত মহিলাদের পত্রিকা
বিষয়শ্রেণী:১৯৭৭ সালে প্রতিষ্ঠিত পত্রিকা
বিষয়শ্রেণী:টোকিওতে প্রকাশিত পত্রিকা
বিষয়শ্রেণী:১৯৭৭ সালে প্রতিষ্ঠিত জাপানে
বিষয়শ্রেণী:দ্বিমাসিক পত্রিকা
জার্মানির গণতান্ত্রিক নারী লীগ

**জার্মানির গণতান্ত্রিক মহিলা লীগ** (, বা **ডিএফডি**) ছিল পূর্ব জার্মানির একটি নারীদের সংগঠন। এটি ন্যাশনাল ফ্রন্টের একটি সদস্য ছিল এবং ভল্কসমারে প্রতিনিধি পাঠাত। ১৯৮৮ সালে এর সদস্য সংখ্যা ছিল ১৫ লাখ।

শাসক সোশ্যালিস্ট ইউনিটি পার্টির (এসইডি) কাছে ডিএফডি-এর বিশেষ স্বাধীনতা ছিল না। ডিএফডির নির্বাহী বোর্ডের সদস্য কেটে সেলবম্যান অভিযোগ করেছিলেন যে এটি ছিল "প্রাক-স্কুল নারীদের জন্য, এফডিজিবি এর মতো কেন্দ্রীয় নয়, বা নারীদের কাজের কোনও গণ সংগঠনের চেয়ে বেশি গুরুত্বপূর্ণ নয়, এবং পুরোপুরি এসইডির অধীনস্থ"।

## সংগঠন

ডিএফডি প্রতিষ্ঠিত হয় মার্চ ১৯৪৭ সালে এবং এর কিছু প্রাথমিক লক্ষ্য ছিল:

*ফ্যাসিস্ট ধারণার অপসারণ
*নারীদের শিক্ষার সুযোগ
*সমান অধিকার
*ন্যায্য সামাজিক জীবনযাত্রা
*শিশুদের মানবিকতা ও শান্তির চেতনায় শিক্ষা প্রদান
*আন্তর্জাতিক নারীদের আন্দোলনের সাথে সহযোগিতা

### ডেমোক্রেটিক উইমেনস ফেডারেশন অফ জার্মানির চেয়ারম্যান

## তথ্যসূত্র

## বহি:সংযোগ
*

বিষয়শ্রেণী:পূর্ব জার্মানির রাজনৈতিক দল
বিষয়শ্রেণী:কমিউনিস্ট দলের নারী শাখা
বিষয়শ্রেণী:পূর্ব জার্মানিতে ভিত্তিক সংগঠন
বিষয়শ্রেণী:১৯৪৭-এ প্রতিষ্ঠিত সংগঠন
বিষয়শ্রেণী:জার্মানির ফেমিনিস্ট সংগঠন
বিষয়শ্রেণী:নারী আন্তর্জাতিক ডেমোক্র্যাটিক ফেডারেশনের শাখা
বিষয়শ্রেণী:প্রাক্তন দেশ অনুযায়ী রাজনৈতিক দল
সিদি তাউদি বিন সোউদার জাওয়িয়া

**সিদি তাউদি বিন সৌদার জাওয়িয়া** (**সিদি তাউদি ইবন সৌদার জাওয়িয়া** নামেও লেখা হয়) একটি জাওয়িয়া (ধর্মীয় কমপ্লেক্স) ও মসজিদ। এটি ফেস এল-বালির ফেসের পুরাতন মদিনায়, মরক্কোতে অবস্থিত। এটি মুহাম্মদ আত-তাউদি ইবন আত-তালিব ইবন সৌদা আল-মুররি (মৃত্যু ১৭৯৫) নামের একজন বিশিষ্ট ১৮শ শতকের সুফি শাইখ এর নামে নামকরণ করা হয়েছে।  তিনি মরক্কোর ইতিহাসের অন্যতম প্রধান বুদ্ধিজীবী ও মুসলিম পণ্ডিত বলে বিবেচিত হন।

এই জাওয়িয়াটি জকাক বঘাল রাস্তার পাশে, সুক বেন সাফি পাড়ায় অবস্থিত। এটি মূলত একটি মসজিদ, যেখানে একটি প্রার্থনাকক্ষ, একটি অভ্যন্তরীণ আঙিনা (*[[সাহন]]*), একটি ওজুখানা এবং একটি মিনার রয়েছে। সিদি তাউদি বিন সৌদার সমাধিটি কিবলা দেয়ালের (দক্ষিণ-পূর্ব দেয়াল) পাশে অবস্থিত এবং এটি একটি কাঠের কেনোটাফ দ্বারা চিহ্নিত। মসজিদের মিহরাব খোদাই ও অঙ্কিত স্টুকো দ্বারা সাজানো এবং এর এক পাশে জেলিজ টাইলসে দুটি আরবি শিলালিপি রয়েছে। মিনারের প্রধান শ্যাফটের উচ্চতা ২০.৩ মিটার এবং এর দ্বিতীয় শ্যাফট বা ল্যান্টার্নের উচ্চতা ৪.৩ মিটার।

## তথ্যসূত্র

বিষয়শ্রেণী:ফেস, মরক্কোর মসজিদ
বিষয়শ্রেণী:ফেস, মরক্কোর সমাধিসৌধ
বিষয়শ্রেণী:মরক্কোর জাওয়িয়া
উরিয়াঙ্গা মসজিদ

**উরিয়াঙ্গা মসজিদ** ঘানার আপার ইস্ট অঞ্চলে, গারুর বাইরে অবস্থিত। এটি বাউকু এর দক্ষিণ-পূর্বে অবস্থিত।

## ইতিহাস
মসজিদটি ১৯শ শতকে নির্মিত বলে দাবি করা হয়। দাবি করা হয়, উরিয়াঙ্গা মসজিদের প্রতিষ্ঠাতারা ছিলেন মোসি মুসলিম। তারা পশ্চিম দিক থেকে বুর্কিনা ফাসোর বোবো-দিউলাসো এলাকা থেকে অভিবাসিত হয়েছিলেন। কুসাসিরা এই স্থানটির নাম দেয় 'উইদিয়াং', যার অর্থ ছিল একটি মাদি ঘোড়া। তবে পরে এটি বিকৃত হয়ে 'উরিয়াঙ্গা' হয়ে যায়। গ্রামের মোসি জনগণ তাদের প্রথম মসজিদ নির্মাণ করেছিল এবং এটি তাদের মাতৃভূমির স্থাপত্য শৈলীর মতো ছিল।

## বৈশিষ্ট্য
মসজিদটি কাদা দিয়ে তৈরি। এর বাইরের অংশে কোনো শক্তিবর্ধক স্তম্ভ নেই এবং এতে মাত্র একটি টাওয়ার রয়েছে। ঘানার উত্তর এবং সাভানা অঞ্চলের অন্যান্য মসজিদের মতো। উরিয়াঙ্গা মসজিদ ঐতিহ্যবাহী জেন্নে স্থাপত্য শৈলীতে নির্মিত হয়েছে এবং এটি স্থানীয় উপকরণ ও নির্মাণ কৌশল ব্যবহার করে তৈরি। এর ওজন ও সমতল ছাদকে বহন করতে খুব পুরু লোড-বেয়ারিং দেয়াল এবং অভ্যন্তরে বহু স্তম্ভ ব্যবহার করা হয়েছে। ভবনটি আয়তাকার আকৃতির।

## সূত্র

বিষয়শ্রেণী:ঘানার মসজিদ
বিষয়শ্রেণী:আপার ইস্ট অঞ্চল
বিষয়শ্রেণী:১৯শ শতাব্দীর আফ্রিকার মসজিদ
বিষয়শ্রেণী:গোল্ড কোস্ট (ব্রিটিশ উপনিবেশ)-এ ১৯শ শতকের প্রতিষ্ঠান
বিষয়শ্রেণী:মোসি জনগণ
বিষয়শ্রেণী:সুদানো-সাহেলিয়ান স্থাপত্য
আন্নাখলা মাদ্রাসা

**আন্নাখলা মাদরাসা** ( : খেজুর গাছের মাদ্রাসা) হল তিউনিশিয়ার মদিনায় অবস্থিত একটি প্রাক্তন আরবি মাদ্রাসা এবং উসমানীয় যুগের স্মৃতিস্তম্ভগুলির একটি। এটির নামকরণ করা হয়েছে এর বারান্দার কেন্দ্রে অবস্থিত একটি খেজুর গাছের নামানুসারে, যা আজও জীবিত রয়েছে। এটি প্রথম হুসাইন ইবনে আলী কর্তৃক ১৭১৪ সালে প্রতিষ্ঠিত হয়েছিল।

## অবস্থান

মাদ্রাসাটি আল-জায়তুনা মসজিদের কাছে সুক আল কুতবিয়ায় অবস্থিত। এটি একটি ক্যারাভানসরাইয়ের জায়গায় নির্মিত হয়েছিল, যেখানে পূর্বে মদ বিক্রি হত। এটি সুলাইমানিয়া মাদ্রাসা ও আল বাছিয়া মাদ্রাসার কাছাকাছি অবস্থিত। আল-জায়তুনা মসজিদের কাছে অবস্থিত এই তিনটি মাদ্রাসা জায়তুনা বিশ্ববিদ্যালয়ের শিক্ষার্থীদের জন্য বিদ্যালয় ও আবাসনের ব্যবস্থা করেছিল।

## ইতিহাস

আন্নাখলা মাদ্রাসা হল প্রথম আল-হুসাইন ইবনে আলি কর্তৃক প্রতিষ্ঠিত দ্বিতীয় মাদ্রাসা এবং মাদ্রাসটি ১৭১৪ সালে নির্মিত হয়েছিল। স্থানটি অত্যন্ত প্রত্নতাত্ত্বিক ও ঐতিহাসিকভাবে আকর্ষণীয়। কারণ এর সরল স্থাপত্য শিক্ষার্থীদের আবাসনের জন্য ব্যবহৃত ঐতিহ্যবাহী ভবনের প্রতিনিধিত্ব করে এবং এটি ছিল আল হুসাইন কর্তৃক নির্মিত তিনটি মাদ্রাসার মধ্যে প্রথম। এটি আল-জায়তুনা মসজিদের সবচেয়ে কাছে অবস্থিত। ১৯৭৯ সালে *জাতীয় শিল্প ও স্থাপত্য সংস্থা* কর্তৃক সংস্কারের পর থেকে এটি দেখতে আধুনিক ভবনের মতই লাগে। 

## বিবরণ

মাদ্রাসাটি চারটি প্রধান অংশ নিয়ে গঠিত—একটি প্রধান প্রবেশদ্বার, একটি আঙিনা (উঠান), বারোটি কক্ষ ও একটি নামাজঘর (*[[মসজিদ]]*)। প্রবেশদ্বারটি একটি কাঠের দ্বিকপাট বিশিষ্ট দরজা দিয়ে তৈরি। এর প্রথম ফ্রেমটি চুনাপাথর দিয়ে এবং দ্বিতীয় ফ্রেমটি হিরশ নামক পাথর দিয়ে তৈরি করা হয়। প্রবেশপথের ভেতরে দুটি অভ্যন্তরীণ করিডোর রয়েছে। প্রথম করিডোরটি আয়তাকার এবং এর ছাদ সমতল কাঠের বিম দ্বারা তৈরি এবং প্রথম করিডোরের বাম দেয়ালে একটি দরজা আছে, যার মাধ্যমে দ্বিতীয় করিডোরে প্রবেশ করা যায়। দ্বিতীয় করিডোরটি তুলনামূলকভাবে ছোট এবং এর ছাদ একটি খিলান দ্বারা পরিবেষ্টিত। ভবনের কেন্দ্রস্থলে একটি বর্গাকার আকৃতির আঙিনা রয়েছে। এটি চারপাশে উঁচু খিলান দ্বারা বেষ্টিত, যা পাথরের স্তম্ভের ওপর স্থাপিত। প্রত্যেকটি পোর্টিকো আল হাওয়ারিয়া অঞ্চলের বিশেষ পাথর দিয়ে তৈরি এবং প্রতিটি পোর্টিকোর মধ্যে তিনটি খিলান রয়েছে। আঙিনার উপরের অংশ চকচকে টাইলসের কর্নিস দ্বারা আবৃত।
আঙিনার তিন দিকে বিভিন্ন আকৃতির মোট বারোটি কক্ষ রয়েছে এবং প্রতিটি কক্ষের দরজার ফ্রেম চুনা পাথর দিয়ে তৈরি। দরজার ওপরে ছোট ছোট জানালা আছে, যা বাতাস চলাচল ও আলো প্রবেশের জন্য ব্যবহৃত হয়। মাদ্রাসার নামাজঘরটি সবচেয়ে সজ্জিত ও অলংকৃত। এর প্রতিষ্ঠাতা প্রথম আল-হুসাইন ইবনে আলি পুরো মসজিদের দেয়ালে খোদাইকৃত দৃষ্টিনন্দন প্লাস্টার ব্যবহার করেছেন। নামাজঘরের সম্মুখভাগ আঙিনার অন্যান্য অংশের তুলনায় অনেক বড়। এর প্রধান প্রবেশদ্বারটি আয়তাকার এবং খিলান দ্বারা আবৃত। দেয়ালের উপরের অংশে জিপসামের খোদাই কৃত নকশা রয়েছে, যেখানে আটকোণা তারার নকশার সঙ্গে একটি খেজুর গাছ খোদাই করা হয়েছে। ঘরের পেছনের দেয়ালের কেন্দ্রে এর মিহরাব অবস্থিত, যা অর্ধগোলাকার খিলানবিশিষ্ট এবং অভ্যন্তরে খোদাই করা স্টুকো (সজ্জিত প্লাস্টার) দিয়ে আবৃত। 

## আরো দেখুন

* উসমানীয় তিউনিসিয়া
* মাদ্রাসা 

## তথ্যসূত্র

বিষয়শ্রেণী:মাদ্রাসা
বিষয়শ্রেণী:উসমানীয় স্থাপত্য
বিষয়শ্রেণী:তিউনিশিয়ার মাদ্রাসা


## বহিঃসংযোগ
বাব আল-আমের

**বাব আল-আমের** ( অর্থাৎ 'শৃঙ্খলার দরজা') মরক্কোর ফেজ শহরের ঐতিহাসিক দরজাগুলির মধ্যে একটি। এটি ফেজ এল-জিদিদের দক্ষিণ-পশ্চিমদিকের প্রবেশদ্বার ছিল, রাজকীয় শহরটি ১২৭৬ সালে ফেজ এল বালির পশ্চিমে মেরিনিডদের দ্বারা প্রতিষ্ঠিত হয়েছিল।

## ইতিহাস

১২৭৬ সালে মেরিনিড সুলতান আবু ইউসুফ ইয়াকুব কর্তৃক ফেজ এল-জিদিদ একটি সুরক্ষিত প্রশাসনিক শহর হিসেবে প্রতিষ্ঠিত হয়েছিল। শহরটি দুটি প্রাচীর দ্বারা বেষ্টিত ছিল, যা কিছু এলাকায় (যেমন পূর্ব ও পশ্চিমে) একসাথে বিস্তৃত ছিল এবং অন্যান্য এলাকায় (উত্তর ও দক্ষিণে) একে অপরের থেকে বিচ্ছিন্ন ছিল। শহরের ভেতরের এবং বাইরের দক্ষিণ দেয়ালের মাঝখানে ছিল *হিমস* নামে পরিচিত একটি জেলা যেখানে সুলতানের সিরীয় তীরন্দাজ সৈন্যদের রেজিমেন্ট ছিল। বাব আল-আমের ছিল এই জেলার মূল পশ্চিমাঞ্চলীয় ফটক। ফটকের নামের অর্থ "শৃঙ্খলার দরজা", সম্ভবত সেই সময়ে এর কাছে অবস্থিত নগর রক্ষীদের ব্যারাককে নির্দেশ করে। গেটের অবস্থানের কাছে *আইন আল-ওমাইর* উৎস থেকে পানি নিয়ে আসা একটি পানির পাইপলাইনও শহরে প্রবেশ করত।
ষোড়শ শতাব্দীর শেষের দিকের কোন এক সময়ে হিমস জেলা শহরের ইহুদি কোয়ার্টারে (মেল্লাহ) রূপান্তরিত হয়। তিনটি ইহুদি কবরস্থানের মধ্যে একটি কবরস্থান উত্তর-পশ্চিমে প্রবেশদ্বারের ভিতরে (বর্তমান প্লেস দে আলাউইটস এর স্থানে) প্রতিষ্ঠিত হয়েছিল, অন্যদিকে আরেকটি কবরস্থান (বর্তমান অবশিষ্ট ইহুদি কবরস্থান) পূর্ব দিকে অনেক পরে প্রতিষ্ঠিত হয়েছিল। সম্ভবত সাদিয়ান আমলে শহরের দক্ষিণ-পশ্চিম কোণে প্রতিরক্ষামূলক দুর্গ হিসেবে কাজ করার জন্য বাব আল-আমেরের ঠিক দক্ষিণে বোর্জ আল-মাহরেস নামে পরিচিত একটি দুর্গ নির্মাণ করা হয়েছিল। সুলতান মাওলায়েে আবদুল্লাহর প্রথম রাজত্বকালে (১৭২৯-১৭৩৪) অস্থিরতা ও দমন-পীড়নের সময়কালে গভর্নর হামদুন আর-রুসির আদেশে আশেপাশের কিছু প্রাচীর সহ দুর্গটি ভেঙে ফেলা হয়েছিল।

১৯১২ সালে ফরাসি আশ্রিত রাজ্য প্রতিষ্ঠার পর এই অঞ্চলে ব্যাপক পরিবর্তন আনা হয়। ফরাসি প্রশাসন গেটটি খুব সংকীর্ণ এবং যানবাহন চলাচলের জন্য অসুবিধাজনক বলে মনে করায়, তারা এর পাশ দিয়ে যাওয়া প্রধান রাস্তাটি নির্মাণের জন্য নিকটবর্তী জলাধার এবং আশেপাশের প্রাচীরের বেশিরভাগ অংশ ভেঙে ফেলে। তারা উত্তর-পশ্চিমে প্রাক্তন ইহুদি কবরস্থানের স্থানে একটি বিশাল খোলা চত্বরও তৈরি করে যা *প্লেস দো কমার্স* নামে পরিচিত হয়ে ওঠে এবং যা এখন *প্লেস দেস আলাউইটস* নামে পরিচিত। ১৯৬০-এর দশকের শেষের দিকে এবং ১৯৭০-এর দশকের গোড়ার দিকে রাজা দ্বিতীয় হাসান প্লেস দেস আলাউইটস থেকে রাজকীয় প্রাসাদ (দার আল-মাখজেন) পর্যন্ত একটি নতুন প্রবেশপথ নির্মাণের নির্দেশ দেন, এবং এই সময়েই সেখানে প্রাসাদের বর্তমানে বিখ্যাত গেটগুলি নির্মিত হয়।

## References
সরলা দেবী

**সরলা দেবী** (৯ই আগস্ট ১৯০৪ - ৪ঠা অক্টোবর ১৯৮৬) ছিলেন একজন ভারতীয় স্বাধীনতা কর্মী, নারীবাদী, সমাজকর্মী, রাজনীতিবিদ এবং লেখিকা। তিনি ১৯২১ সালে অসহযোগ আন্দোলনে যোগদানকারী প্রথম ওড়িয়া মহিলা এবং ভারতীয় জাতীয় কংগ্রেসের প্রথম ওড়িয়া মহিলা প্রতিনিধি ছিলেন। ১৯৩৬ সালের ১লা এপ্রিল তিনি ওড়িশা বিধানসভায় নির্বাচিত প্রথম মহিলা হন।

তিনি মাত্র একদিনের জন্য সেই সময়ের স্পিকার মুকুন্দ প্রসাদ দাসের অনুপস্থিতিতে, ওড়িশা বিধানসভার প্রথম মহিলা স্পিকারও হয়েছিলেন। ওড়িশা বিধানসভায় তিনি কটক সমবায় ব্যাংকের প্রথম মহিলা পরিচালক এবং উৎকল বিশ্ববিদ্যালয়ের প্রথম মহিলা সিনেট সদস্য ছিলেন। তিনি রাষ্ট্রপতি ডঃ এস. রাধাকৃষ্ণণের শিক্ষা কমিশনে ওড়িশার একমাত্র প্রতিনিধি ছিলেন।

## প্রারম্ভিক জীবন
বাম|থাম্ব| আনুমানিক ১৯৩৮
সরলা দেবী ১৯০৪ সালের ৯ই আগস্ট বালিকুড়ার কাছে নারিলো গ্রামে জন্মগ্রহণ করেন, যেটি তৎকালীন বেঙ্গল প্রেসিডেন্সির উড়িষ্যা বিভাগের (বর্তমানে ওড়িশার জগৎসিংহপুর জেলায়) অন্তর্গত ছিল। তাঁর বাবা ছিলেন দেওয়ান বাসুদেব কানুনগো এবং মা ছিলেন পদ্মাবতী দেবী। তাঁর বাবার বড় ভাই, বালমুকুন্দ কানুনগো, যিনি একজন ডেপুটি কালেক্টর ছিলেন, তাঁকে দত্তক নিয়ে লালন-পালন করেছিলেন।

সরলা তাঁর প্রাথমিক শিক্ষা বাঁকিতে লাভ করেন, সেখানে তাঁর জ্যেঠা কর্মরত ছিলেন। সেই সময়ে মহিলাদের উচ্চশিক্ষার সুযোগ ছিল না, তাই তাঁর জ্যেঠা একজন গৃহশিক্ষককে তাঁর শিক্ষার জন্য নিযুক্ত করেছিলেন। সরলা তাঁর গৃহশিক্ষকের কাছ থেকে বাংলা, সংস্কৃত, ওড়িয়া এবং মৌলিক ইংরেজি শিখেছিলেন। তিনি ১৩ বছর বয়স পর্যন্ত তাঁর জ্যেঠার সাথেই ছিলেন।

## জনজীবন
বাঁকিতে থাকাকালীন, বাঁকির রানি সুকা দেবীর গল্প শুনে সরলা স্বাধীনতা আন্দোলনে যোগদানের জন্য অনুপ্রাণিত হন। তিনি নিজের বিশাল অলংকার সংগ্রহ এবং বিশাল সম্পত্তির একটি উল্লেখযোগ্য অংশ ভারতের স্বাধীনতা সংগ্রামে দান করেছিলেন। ১৯১৭ সালে তিনি সুপরিচিত আইনজীবী ভাগীরথী মহাপাত্রকে বিয়ে করেন এবং ভাগীরথী মহাপাত্র ১৯১৮ সালে ভারতীয় জাতীয় কংগ্রেসে যোগদান করেন। ১৯২১ সালে মহাত্মা গান্ধীর প্রথম ওড়িশা সফরের পর সরলা নিজেই কংগ্রেসে যোগ দেন। তিনি ওড়িশা বিধানসভার প্রথম মহিলা সদস্য ছিলেন এবং একদিনের জন্য এর প্রথম মহিলা স্পিকারও হয়েছিলেন।

তিনি মহাত্মা গান্ধী, জওহরলাল নেহেরু, দুর্গাবাই দেশমুখ, আচার্য কৃপালানি, কমলাদেবী চট্টোপাধ্যায় এবং সরোজিনী নাইডুর খুব ঘনিষ্ঠ ছিলেন। তিনি ১৯৪৩ থেকে ১৯৪৬ সাল পর্যন্ত কটকের উৎকল সাহিত্য সমাজের সম্পাদক ছিলেন।

## সাহিত্যকর্ম
সরলা ৩০টি বই এবং ৩০০টি প্রবন্ধ লিখেছেন।

* বিশ্ব বিপ্লবী, ১৯৩০
* উৎকলা নারী সমাস, ১৯৩৪
* নারিরা দাবি, ১৯৩৪
* ভারতীয় মহিলা প্রসঙ্গ, ১৯৩৫
* রবীন্দ্র পূজা, ১৯৩৫
* বিরা রামানি, ১৯৪৯
* 
*  ওড়িয়া থেকে অনুবাদিত।
* 
* 

## তথ্যসূত্র

## আরও পড়ুন

* উড়িষ্যায় মহাত্মা গান্ধীর প্রত্যক্ষদর্শীর বর্ণনা সরলা দেবীর।

বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারীবাদী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ওড়িশার রাজনীতিতে নারী
বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ
বিষয়শ্রেণী:ওড়িশা বিধানসভার সদস্য ১৯৩৭-১৯৪৫
বিষয়শ্রেণী:১৯৮৬-এ মৃত্যু
বিষয়শ্রেণী:১৯০৪-এ জন্ম
বিষয়শ্রেণী:অপর্যালোচিত অনুবাদসহ পাতা
নম্রতা ব্রার

**নম্রতা ব্রার** একজন ভারতীয়-আমেরিকান সাংবাদিক, অনুসন্ধানী প্রতিবেদক এবং সংবাদ উপস্থাপক। তিনি এনডিটিভির প্রাক্তন মার্কিন ব্যুরো প্রধান। তিনি হলেন বিখ্যাত হাঙ্গেরীয়-ভারতীয় চিত্রশিল্পী অমৃতা শের-গিলের প্রপৌত্রী। তিনি ২০১৬ সালের মার্কিন যুক্তরাষ্ট্রের রাষ্ট্রপতি নির্বাচনের প্রতিবেদন করেছেন এবং পাকিস্তানের পররাষ্ট্র সচিবের মার্কিন যুক্তরাষ্ট্রে আয়োজিত এক সংবাদ সম্মেলনের সময় পাকিস্তান ও ভারতের মধ্যে একটি কূটনৈতিক ঘটনায় জড়িত ছিলেন।

## প্রাথমিক জীবন এবং শিক্ষা
নম্রতা ব্রারের জন্ম ও বড় হয়ে ওঠা নতুন দিল্লিতে। তিনি দিল্লি বিশ্ববিদ্যালয়ের লেডি শ্রীরাম কলেজ থেকে স্নাতক ডিগ্রি অর্জন করেন। তিনি হায়দ্রাবাদের ইণ্ডিয়ান স্কুল অফ বিজনেস থেকে এমবিএ ডিগ্রিও অর্জন করেন। তিনি ২০০৯ সালে নিউ ইয়র্কে চলে আসেন।

## কর্মজীবন
নম্রতা ২০০৫ সালে এনডিটিভি প্রফিটের মাধ্যমে বরিষ্ঠ সংবাদ উপস্থাপক হিসেবে তাঁর সাংবাদিক জীবন শুরু করেন এবং *কাউন্টডাউন* ও *ওপেনিং বেল* সহ বিভিন্ন অনুষ্ঠান উপস্থাপন করেন। পরে তিনি মার্কিন যুক্তরাষ্ট্রের ব্যুরো চিফ পদ পর্যন্ত উন্নীত হন এবং নিউ ইয়র্কে চলে যান।

তিনি নির্বাচিত রাষ্ট্রপতি ট্রাম্পের ভারত নীতি, দেবযানী খোবরাগাড়ে মামলা, সিগ সাউয়ার ১ বিলিয়ন ডলারের অস্ত্র কেলেঙ্কারি এবং উরি সন্ত্রাসী হামলার পর ভারত-পাকিস্তানের কূটনৈতিক টানাপোড়েনের মতো ঘটনাগুলি নিয়ে প্রতিবেদন করেছেন।

২০১৬ সালে পাকিস্তানের প্রধানমন্ত্রীর জাতিসংঘ সফরের ঘটনাবলীর প্রতিবেদন করার সময়, যখন একজন ভারতীয় সাংবাদিক হিসেবে তাঁকে পাকিস্তানের পররাষ্ট্র সচিব এজাজ আহমেদ চৌধুরী আয়োজিত সংবাদ সম্মেলনে যোগদান থেকে বিরত রাখা হয়, তখন তিনি সকলের নজরে আসেন। এর ফলে পাকিস্তান ও ভারতের মধ্যে একটি কূটনৈতিক ঘটনা ঘটে।

## আরও দেখুন

* ভারতীয় সাংবাদিকদের তালিকা

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:নারী টেলিভিশন সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০শ শতাব্দীর ভারতীয় নারী সাংবাদিক
বিষয়শ্রেণী:২১শ শতাব্দীর ভারতীয় নারী সাংবাদিক
আবাদি বানো বেগম

**আবাদি বানো বেগম (বি আম্মা)** () (জন্ম ১৮৫০ মৃত্যু: ১৩ই নভেম্বর ১৯২৪) ভারতীয় স্বাধীনতা আন্দোলনের একজন বিশিষ্ট স্বর ছিলেন। তিনি **বি আম্মা** নামেও পরিচিত ছিলেন। তিনি ছিলেন প্রথম মুসলিম নারীদের মধ্যে একজন যিনি সক্রিয়ভাবে রাজনীতিতে অংশগ্রহণ করেছিলেন এবং ব্রিটিশ রাজ থেকে ভারতকে মুক্ত করার আন্দোলনের অংশ ছিলেন।

## জীবনী
আবাদি বানো বেগম ১৮৩৯ সালে উত্তর প্রদেশের একটি গ্রাম আমরোহায় জন্মগ্রহণকরেন। তিনি রামপুর রাজ্যের একজন উর্ধ্বতন কর্মকর্তা আব্দুল আলি খানকে বিয়ে করেন। এই দম্পতির এক মেয়ে এবং পাঁচ ছেলে ছিল। অল্প বয়সে তাঁর স্বামীর মৃত্যুর পর, সন্তানদের দেখাশোনার দায়িত্ব তাঁর ওপর এসে পড়ে। সীমিত সম্পদ নিয়ে, আবাদি বানো বেগম সন্তানদের লেখাপড়ার জন্য তাঁর ব্যক্তিগত গয়না বন্ধক রেখেছিলেন। বানো বেগমের কোনও আনুষ্ঠানিক শিক্ষা ছিল না, তবুও তিনি তাঁর সন্তানদের উত্তর প্রদেশের বেরেলি শহরের একটি ইংরেজি-মাধ্যম স্কুলে পড়িয়েছেন। তাঁর দুই পুত্র, মৌলানা মোহাম্মদ আলি জওহর এবং মৌলানা শওকত আলি পরবর্তীতে খিলাফত আন্দোলন এবং ভারতীয় স্বাধীনতা আন্দোলনের নেতৃস্থানীয় ব্যক্তিত্ব হয়ে ওঠেন। ব্রিটিশ রাজের বিরুদ্ধে অসহযোগ আন্দোলনের সময় তাঁরা গুরুত্বপূর্ণ ভূমিকা পালন করেছিলেন।

আবাদি বানো বেগম রাজনীতিতে সক্রিয় অংশগ্রহণ করেছিলেন এবং খিলাফত কমিটির অংশ ছিলেন। ১৯১৭ সালে, তিনি অ্যানি বেসান্ত এবং নিজের দুই ছেলেকে কারাগার থেকে মুক্তি দেওয়ার আন্দোলনে যোগ দেন। স্বাধীনতা আন্দোলনে নারীদের সমর্থন পেতে পারতেন বলে মহাত্মা গান্ধী তাঁকে কথা বলতে উৎসাহিত করেছিলেন। ১৯১৭ সালে, নিখিল ভারত মুসলিম লীগের অধিবেশনে, তিনি একটি অত্যন্ত মর্মস্পর্শী এবং জোরালো বক্তৃতা দিয়েছিলেন যা ব্রিটিশ ভারতের মুসলমানদের ওপর স্থায়ী ছাপ ফেলেছিল।

খিলাফত আন্দোলনের প্রতি সমর্থন জোগাড় করার জন্য তিনি ভারতজুড়ে ব্যাপক ভ্রমণ করেছিলেন। খিলাফত আন্দোলন এবং ভারতীয় স্বাধীনতা আন্দোলনের জন্য তহবিল সংগ্রহে আবাদি বানো বেগম গুরুত্বপূর্ণ ভূমিকা পালন করেছিলেন। তিনি, মৌলানা হযরত মোহানির স্ত্রী বেগম হাসরত মোহানি, বাসন্তী দেবী, সরলা দেবী চৌধুরাণী এবং সরোজিনী নাইডুর সাথে প্রায়শই শুধুমাত্র মহিলাদের সমাবেশে ভাষণ দিতেন এবং ভারতীয় স্বাধীনতা আন্দোলনের জন্য বাল গঙ্গাধর তিলক কর্তৃক প্রতিষ্ঠিত *তিলক স্বরাজ তহবিলে* দান করার জন্য মহিলাদের উৎসাহিত করতেন। ১৯২৪ সালে মৃত্যুর আগে পর্যন্ত তিনি স্বাধীনতা আন্দোলনে সক্রিয় ছিলেন।

## মৃত্যু
আবাদি বানো বেগম ১৯২৪ সালের ১৩ই নভেম্বর ৭৩ বছর বয়সে মারা যান।

### স্মারক ডাকটিকিট
১৯৯০ সালের ১৪ই আগস্ট, পাকিস্তান ডাক তাদের 'স্বাধীনতার পথিকৃৎ' সিরিজের অংশ হিসেবে তাঁর সম্মানে একটি স্মারক ডাকটিকিট জারি করে।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:উত্তরপ্রদেশের ভারতীয় স্বাধীনতা কর্মী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:১৯২৪-এ মৃত্যু
বিষয়শ্রেণী:১৮৫০-এ জন্ম
বিষয়শ্রেণী:অপর্যালোচিত অনুবাদসহ পাতা